AJizọs aphighi imạ eḍeenhaan dị yira kotuughaạny, ekạr ekpaariọm mem lọ yira osomhan odẹgh ophogh obobọ igbiphoghọm. (1Pit. 2:21-23) Ii oronyon bọ nyodị, odị o/ronyon aani oḅulhemian, ghalamọ ramem mọ omiinẹ bọ nyodị. (Mạk 15:29-32) Eeghe kụ ilhoghonhaạn bọ nyodị ḍighaạgh okparạm? Odị asopha oḍighi ogbi aJihova. (Jọn 6:38) Odị agbon “ibo phọ ipẹ rekori bọ nyodị.”—Hib. 12:2.
Yira romegheron ghan ika mem lọ rumiinẹ iyira loor omeeraam mọ ayira? Abugey aKristẹn ro/sighẹ ghan “ikarạph k’okpeọm ikarạph.” (Rom 12:14, 17) Mem lọ yira otuughaạny eten phọ epẹ aKraist akparạm bọ iminimiịn, pọ yira k’obo ni loor esi dị uwaloor igbogh phọ Enaạn musoorom iyira.—Mat. 5:10-12; 1Pit. 4:12-14.
POGH VIDIO PHỌ AḌIEN PHỌ AJIHOVA KỤ IMHẠN MAẠR EPELHOM SIẸN AGHUḌUM MỌ AMHỊ, KỤ APHANYANAẠN SIPURU PHỌ EDAPHẠN BỌ SIẸN:
Ika kụ idị umarani phọ Pötzinger * aḍighinom mem mọ odị r’osụ ologhi siphẹ otu ikoli phọ?
Eeghe odọ imhinhimhiịn kụ edị Umor phọ r’Umarani phọ Pötzinger okparạm mem mọ bidị orologhụ bọ kirokirọ arutu ikoli phọ?
Eeghe kụ ilhoghonhaạn bọ bidị ḍighaạgh okparạm?
^ par. 6 Ḍien phọ kotue kẹn ni okol mọ Poetzinger.